title: 2006/198/EK: Komisijas Lēmums ( 2006. gada 2. februāris ), ar ko Eiropas Kopienas vārdā apstiprina pielikumu grozījumus Eiropas Kopienas un Amerikas Savienoto Valstu nolīgumā par sanitārajiem pasākumiem, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem  (izziņots ar dokumenta numuru K(2006) 81)   (Dokuments attiecas uz EEZ)

text:
               10.3.2006

               LV

               Eiropas Savienības Oficiālais Vēstnesis

               L 71/11

         KOMISIJAS LĒMUMS
   (2006. gada 2. februāris),
   ar ko Eiropas Kopienas vārdā apstiprina pielikumu grozījumus Eiropas Kopienas un Amerikas Savienoto Valstu nolīgumā par sanitārajiem pasākumiem, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem
   (izziņots ar dokumenta numuru K(2006) 81)
   (Dokuments attiecas uz EEZ)
   (2006/198/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1998. gada 16. marta Lēmumu 98/258/EK par Eiropas Kopienas un Amerikas Savienoto Valstu vienošanās noslēgšanu par sanitārajiem pasākumiem, lai aizsargātu sabiedrības un dzīvnieku veselību tirdzniecībā ar dzīviem dzīvniekiem un dzīvnieku produktiem (1), un jo īpaši tā 4. panta trešo daļu,
   tā kā:

               (1)

               nolīguma Apvienotā pārvaldības komiteja (“Komiteja”) 2005. gada 27. oktobra sanāksmē pieņēmusi ieteikumu par zvejniecības produktu sertifikācijas sistēmu ekvivalences noteikšanu. Šā ieteikuma sakarā jāizdara attiecīgi nolīguma V pielikuma grozījumi.

               (2)

               Šie grozījumi jāapstiprina Kopienas vārdā.

               (3)

               Šajā lēmumā noteiktais pasākums saskan ar Pastāvīgās pārtikas aprites un dzīvnieku veselības komitejas atzinumu,

         IR PIEŅĒMUSI ŠO LĒMUMU.
   1. pants
   Ar šo Eiropas Kopienas vārdā ir apstiprināti grozījumi V pielikumā Eiropas Kopienas un Amerikas Savienoto Valstu nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem atbilstoši Apvienotās pārvaldības komitejas ieteikumiem, kura izveidota saskaņā ar šā nolīguma 14. pantu. Nolīguma teksts vēstuļu apmaiņas veidā, kā arī nolīguma V pielikuma grozījumi ir pievienoti šim lēmumam.
   2. pants
   Ar šo Veselības un patērētāju tiesību aizsardzības ģenerāldirektors ir pilnvarots parakstīt nolīgumu vēstuļu apmaiņas veidā, lai tas būtu Kopienai saistošs.
   3. pants
   Šis lēmums stājas spēkā tā mēneša pirmajā dienā, kas seko mēnesim, kurā Amerikas Savienotās Valstis rakstveidā paziņojušas Komisijai, ka ir izpildītas 1. pantā minēto grozījumu apstiprināšanas iekšējās procedūras.

      Briselē, 2006. gada 2. februārī

            Komisijas vārdā —

            Komisijas loceklis

         Markos KYPRIANOU

      (1)  OV L 118, 21.4.1998., 1. lpp.
    ---documentbreak---

               10.3.2006

               LV

               Eiropas Savienības Oficiālais Vēstnesis

               L 71/12

         NOLĪGUMS
   vēstuļu apmaiņas veidā par pielikumu grozījumiem Eiropas Kopienas un Amerikas Savienoto Valstu nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem
   Briselē, 2006. gada 30. janvārī
   Godātais kungs!
   Atsaucoties uz Eiropas Kopienas un Amerikas Savienoto Valstu nolīgumu par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem, man ir gods Jums ierosināt izdarīt šādus grozījumus tā pielikumos:
   aizstāt nolīguma V pielikuma 11. punkta tekstu ar attiecīgo šai vēstulei pievienotā A papildinājuma tekstu, kā ieteikusi Apvienotā pārvaldības komiteja, kas izveidota, ievērojot nolīguma 14. panta 1. punktu.
   Būšu pateicīgs, ja apliecināsiet, ka Amerikas Savienotās Valstis piekrīt šādi grozīt Nolīguma V pielikumu.
   Godātais kungs, lūdzu pieņemiet manus visdziļākās cieņas apliecinājumus!

         Eiropas Kopienas vārdā —

      Jaana HUSU-KALLIO

   Briselē, 2006. gada 1. februārī
   Cienījamā kundze!
   Man ir gods atbildēt uz jūsu vēstuli par V pielikuma 11. punkta grozījumiem Eiropas Kopienas un Amerikas Savienoto Valstu Nolīgumā par sanitārajiem pasākumiem, kas veicami, lai aizsargātu sabiedrības un dzīvnieku veselību attiecībā uz tirdzniecību ar dzīviem dzīvniekiem un dzīvnieku izcelsmes produktiem.
   Saistībā ar to man ir gods apliecināt, ka Amerikas Savienotajām Valstīm ir pieņemami ierosinātie grozījumi, ko ieteikusi saskaņā ar Nolīguma 14. panta 1. punktu izveidotā Apvienotā pārvaldības komiteja; grozījumu teksta kopija pievienota šīs vēstules pielikumā. Izprotu, ka šie grozījumi stāsies spēkā dienā, kad Eiropas Kopiena paziņos Amerikas Savienotajām Valstīm, ka tā ir pabeigusi procedūras, kas vajadzīgas, lai īstenotu šos grozījumus.
   Cienītā kundze, lūdzu, pieņemiet manus visdziļākās cieņas apliecinājumus.

         Amerikas Savienoto Valstu kompetentās iestādes vārdā —

      Norval E. FRANCIS

      A papildinājums

            “V PIELIKUMS

                                    —

                                    Prece

                                    —

                                    Suga

                                    —

                                    Dzīvnieku/sabiedrības veselība

                        EK eksports uz Amerikas Savienotajām Valstīm

                        Amerikas Savienoto Valstu eksports uz EK

                        Tirdzniecības nosacījumi

                        Ekvivalence

                        Īpašie nosacījumi

                        Darbība

                        Tirdzniecības nosacījumi

                        Ekvivalence

                        Īpašie nosacījumi

                        Darbība

                        EK normas

                        ASV normas

                        ASV normas

                        EK normas

                  11.   Cilvēku pārtikai paredzētie zvejniecības produkti

                                    —

                                    Zivju/zvejniecības produkti

                        91/67

                           USDI & Title 50

                        NE

                           USDI & Title 50

                        91/67

                        NE

                        EK jānovērtē ASV standarti, ja tos izmanto

                                    —

                                    Gliemenes/vēžveidīgie (izņemot dzīvus)

                        91/67

                           USDI & Title 50

                        NE

                           USDI & Title 50

                        91/67

                        NE

                                    —

                                    Zivju/zvejniecības produkti

                        91/493
                        96/22
                        96/23

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        Jā 3

                        Prasība par zemu skābes saturu pārtikas konservos

                        ASV jāsniedz sīkas ziņas par to, kā var tikt ievērota EK prasība par ekvivalenci pārtikas konserviem ar zemu skābes saturu
                        EK jāsniedz: 1) informācija un dokumenti par audita pārbaudes un kontroles procedūru veikšanu dalībvalstīs, un 2) informācija par HACCP sistēmu izmantošanu dalībvalstīs.

                        21 CFR
                        123, 1240
                        FFDCA, FIFRA, PHSA, 21 CFR
                        70–82, 180, 110.3–110.93, 113, 114, 123, 172–193, 1240

                        91/493
                        96/22
                        96/23

                        Jā 2

                           [SANCO/10169/2005] Rev 3

                                    —

                                    Zivju/zvejniecības produkti

                        ASV jāveic EK sistēmas pārbaude uz vietas (tostarp EK centrālo iestāžu apmeklējumu un Komisijas veikto pārbaužu novērošana vairākās dalībvalstīs).
                        Pēc minēto darbību pabeigšanas ASV jānorāda, kādas problēmas vēl nav atrisinātas.
                        Uz vietas veikto pārbaužu rezultātus apspriež ar EK. Ja pārbaude uz vietas noslēdzas ar apmierinošiem rezultātiem, pabeidz ekvivalences atzīšanas procedūru un veic vajadzīgos pasākumus.

                           NMFS brīvprātīgā programma uz HACCP bāzes 50 CFR 260

                        Jā 1

                                    —

                                    Gliemenes/vēžveidīgie (izņemot dzīvus)

                        91/492

                        Valsts čaulgliemju sanitārijas programma

                        Jā 3

                        Spēkā esošie tirdzniecības nosacījumi

                        EK jāiesniedz izejas dati, ko izmanto gaļas audu masas/ūdens testēšanas rezultātu zinātniskam izvērtējumam. ASV atbild uz zinātniskā izvērtējuma rezultātiem 90 dienu laikā pēc izejas datu saņemšanas
                        EK jāsniedz: (1) informācija un dokumenti par audita un kontroles procedūru veikšanu dalībvalstīs, un (2) informācija par HACCP sistēmu izmantošanu dalībvalstīs.
                        ASV veic EK sistēmas pārbaudi uz vietas (tostarp EK centrālo iestāžu apmeklējumu un Komisijas veikto pārbaužu novērošanu vairākās dalībvalstīs).
                        Pēc minēto darbību pabeigšanas ASV norāda, kādas problēmas vēl nav atrisinātas.
                        Uz vietas veikto pārbaužu rezultātus apspriež ar EK. Ja pārbaude uz vietas noslēdzas ar apmierinošiem rezultātiem, pabeidz ekvivalences atzīšanas procedūru un veic vajadzīgos pasākumus.

                        Valsts čaulgliemju sanitārijas programma

                        91/492

                        Jā 3

                        Spēkā esošie tirdzniecības nosacījumi

                        Ieguves apgabalu klasifikācijas nolūkā kopīgi salīdzina gaļas audu masas un ūdens analīžu praksi.
                        ASV informē EK, kad ASV ir gatavas sākt HACCP noteikumu īstenošanas pārskatīšanu attiecībā uz pārtiku no jūras dzīvniekiem un augiem.
                        EK sagatavo pārskatu, kurā pēc vajadzības iekļauj ASV sniegtās informācijas un dokumentu izpēti saistībā ar piemērotajām audita pārbaudes un kontroles procedūrām. Sešu mēnešu laikā pēc ASV lūguma saņemšanas veic ASV sistēmas pārbaudi uz vietas.
                        Pēc minēto darbību pabeigšanas EK 45 dienu laikā pēc pārbaudes uz vietas norāda, kādas problēmas vēl nav atrisinātas.
                        Uz vietas veikto pārbaužu rezultātus apspriež ar EK. Ja pārbaude uz vietas noslēdzas ar apmierinošiem rezultātiem, pabeidz ekvivalences atzīšanas procedūru un veic vajadzīgos pasākumus.
                        Par “iestādēm” neuzskata brokerus un tirgotājus.

                                    —

                                    Akvakultūras dzīvnieki un produkti

                        91/493
                        96/22
                        96/23

                        Valsts čaulgliemju sanitārijas programma, FFDCA, FIFRA, PHSA, 21 CFR
                        110.3– 110.93, 123, 1240, DVM

                        NE

                        Valsts čaulgliemju sanitārijas programma, FFDCA, FIFRA, PHSA, 21 CFR
                        110.3–110.93, 123, 1240, DVM

                        91/493
                        96/22
                        96/23

                        NE”


title: Padomes Lēmums (ES) 2017/938 (2013. gada 23. septembris) par to, lai Eiropas Savienības vārdā parakstītu Minamatas konvenciju par dzīvsudrabu

text:
               2.6.2017

               LV

               Eiropas Savienības Oficiālais Vēstnesis

               L 142/2

         PADOMES LĒMUMS (ES) 2017/938
   (2013. gada 23. septembris)
   par to, lai Eiropas Savienības vārdā parakstītu Minamatas konvenciju par dzīvsudrabu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 192. panta 1. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Dzīvsudrabs un tā savienojumi ir ļoti toksiski kā cilvēku, tā dzīvnieku un augu veselībai. Savienībā dzīvsudrabam un tā savienojumiem piemēro regulējumu, kura nolūks ir cilvēku veselības un vides aizsardzība.

               (2)

               ANO Vides programmas (UNEP) Administratīvā padome 2009. gadā uzdeva UNEP izpilddirektoram sasaukt starpvaldību sarunu komiteju, tai uzticot pilnvaras izstrādāt pasaules mērogā juridiski saistošu instrumentu attiecībā uz dzīvsudrabu un izvirzot mērķi šo darbu paveikt līdz Administratīvās padomes 27. kārtējai sesijai 2013. gadā.

               (3)

               Tajos jautājumos, kas ietilpst Savienības kompetencē un attiecībā uz ko Savienība ir pieņēmusi noteikumus, Padome 2010. gada decembrī atļāva Komisijai ES vārdā piedalīties sarunās par pasaules mērogā juridiski saistošu instrumentu attiecībā uz dzīvsudrabu, ievērojot minētās atļaujas papildinājumā izklāstītās sarunu norādes.

               (4)

               Sarunu process sekmīgi noslēdzās starpvaldību sarunu komitejas piektajā sesijā, kas notika 2013. gada 13. līdz 18. janvārī Ženēvā.

               (5)

               Savienība bija svarīga dalībniece dzinējspēks šajās sarunās un aktīvi piedalījās rezultātu gūšanā atbilstīgi Komisijai adresēto sarunu norāžu tvērumam.

               (6)

               Padome 3233. sesijā 2013. gada 21. martā atzinīgi novērtēja sarunu procesa rezultātus.

               (7)

               Pasaules mērogā juridiski saistošais instrumentu attiecībā uz dzīvsudrabu nodos parakstīšanai diplomātiskajā konferencē, kas 2013. gada 7. līdz 11. oktobrī notiks Kumamoto (Japānā), kā Minamatas konvenciju par dzīvsudrabu.

               (8)

               Tādēļ Minamatas konvenciju par dzīvsudrabu būtu jāparaksta,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauts parakstīt Minamatas konvenciju par dzīvsudrabu, ņemot vērā minētās konvencijas noslēgšanu. (1)

   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas Savienības vārdā parakstīt minēto konvenciju.
   3. pants
   Šis lēmums stājas spēkā tā pieņemšanas dienā.

      Briselē, 2013. gada 23. septembrī

            Padomes vārdā –

            priekšsēdētājs

         V. JUKNA

      (1)  Konvencijas tekstu publicēs kopā ar lēmumu par tās noslēgšanu.


title: Dalībvalstu valdību pārstāvju Lēmums (ES, Euratom) 2016/485 (2016. gada 23. marts), ar ko ieceļ amatā Vispārējās tiesas tiesnešus

text:
               2.4.2016

               LV

               Eiropas Savienības Oficiālais Vēstnesis

               L 87/33

         DALĪBVALSTU VALDĪBU PĀRSTĀVJU LĒMUMS (ES, Euratom) 2016/485
   (2016. gada 23. marts),
   ar ko ieceļ amatā Vispārējās tiesas tiesnešus
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Vispārējās tiesas četrpadsmit tiesnešu pilnvaru termiņš beidzas 2016. gada 31. augustā. Būtu jāieceļ tiesneši laikposmam no 2016. gada 1. septembra līdz 2022. gada 31. augustam.

               (2)

               Ir ierosināts atjaunināt Sten FRIMODT NIELSEN kunga, Dimitrios GRATSIAS kunga, Marc JAEGER kunga, Viktor KREUSCHITZ kunga, Savvas S. PAPASAVVAS kunga un Marc VAN DER WOUDE kunga pilnvaras.

               (3)

               Vispārējās tiesas tiesnešu amatam ir ierosināta arī Krystyna KOWALIK-BAŃCZYK kundzes un Paul NIHOUL kunga kandidatūra.

               (4)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Sten FRIMODT NIELSEN kunga, Dimitrios GRATSIAS kunga, Marc JAEGER kunga, Krystyna KOWALIK-BAŃCZYK kundzes, Viktor KREUSCHITZ kunga, Paul NIHOUL kunga, Savvas S. PAPASAVVAS kunga un Marc VAN DER WOUDE kunga piemērotību tiesnešu pienākumu pildīšanai Vispārējā tiesā,

         IR PIEŅĒMUŠI ŠO LĒMUMU.
   1. pants
   Par Vispārējās tiesas tiesnešiem laikposmam no 2016. gada 1. septembra līdz 2022. gada 31. augustam tiek iecelti:

               —

                  Sten FRIMODT NIELSEN kungs,

               —

                  Dimitrios GRATSIAS kungs,

               —

                  Marc JAEGER kungs,

               —

                  Krystyna KOWALIK-BAŃCZYK kundze,

               —

                  Viktor KREUSCHITZ kungs,

               —

                  Paul NIHOUL kungs,

               —

                  Savvas S. PAPASAVVAS kungs,

               —

                  Marc VAN DER WOUDE kungs.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 23. martā

            Priekšsēdētājs

         P. DE GOOIJER


title: Padomes Lēmums (ES) 2015/1030 (2015. gada 7. maijs) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Austrumtimoras Demokrātisko Republiku par īstermiņa uzturēšanās vīzu režīma atcelšanu

text:
               3.7.2015

               LV

               Eiropas Savienības Oficiālais Vēstnesis

               L 173/1

         PADOMES LĒMUMS (ES) 2015/1030
   (2015. gada 7. maijs)
   par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Austrumtimoras Demokrātisko Republiku par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Eiropas Parlamenta un Padomes Regulu (ES) Nr. 509/2014 (1) atsauci uz Austrumtimoras Demokrātisko Republiku pārcēla no Padomes Regulas (EK) Nr. 539/2001 (2) I pielikuma uz II pielikumu.

               (2)

               Minētajai atsaucei uz Austrumtimoras Demokrātisko Republiku ir pievienota zemsvītras piezīme, kurā norādīts, ka atbrīvojumu no vīzu prasības piemēro no dienas, kad stājas spēkā nolīgums par atbrīvojumu no vīzu prasības, kas jānoslēdz ar Eiropas Savienību.

               (3)

               Padome 2014. gada 9. oktobrī pieņēma lēmumu, ar ko pilnvaroja Komisiju sākt sarunas ar Austrumtimoras Demokrātisko Republiku par to, lai noslēgtu nolīgumu starp Eiropas Savienību un Austrumtimoras Demokrātisko Republiku par īstermiņa uzturēšanās vīzu režīma atcelšanu (“nolīgums”).

               (4)

               Sarunas par nolīgumu tika sāktas 2014. gada 19. novembrī, un tās veiksmīgi pabeidza, nolīgumu parafējot vēstuļu apmaiņas veidā 2014. gada 15. decembrī.

               (5)

               Nolīgums būtu jāparaksta, un nolīgumam pievienotās deklarācijas būtu jāapstiprina Savienības vārdā. Nolīgums būtu jāpiemēro provizoriski no tā parakstīšanas dienas, kamēr nav pabeigtas procedūras tā oficiālai noslēgšanai.

               (6)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

               (7)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauta Nolīguma starp Eiropas Savienību un Austrumtimoras Demokrātisko Republiku par īstermiņa uzturēšanās vīzu režīma atcelšanu (“nolīgums”) parakstīšana, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Savienības vārdā apstiprina šim lēmumam pievienotās deklarācijas.
   3. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   4. pants
   Nolīgumu piemēro provizoriski no tā parakstīšanas dienas (5) līdz tā noslēgšanas procedūru pabeigšanai.
   5. pants
   Šis lēmums stājas spēkā tā pieņemšanas dienā.

      Briselē, 2015. gada 7. maijā

            Padomes vārdā –

            priekšsēdētājs

         E. RINKĒVIČS

      (1)  Eiropas Parlamenta un Padomes Regula (ES) Nr. 509/2014 (2014. gada 15. maijs), ar kuru groza Padomes Regulu (EK) Nr. 539/2001, ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 149, 20.5.2014., 67. lpp.).

      (2)  Padomes Regula (EK) Nr. 539/2001 (2001. gada 15. marts), ar ko izveido to trešo valstu sarakstu, kuru pilsoņiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru pilsoņiem šī prasība neattiecas (OV L 81, 21.3.2001., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma parakstīšanas datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums 2010/686/KĀDP (2010. gada 13. septembris) par to, lai parakstītu un noslēgtu Nolīgumu starp Eiropas Savienību un Afganistānas Islāma Republiku par Eiropas Savienības Policijas misijas Afganistānā (EUPOL AFGHANISTAN) statusu

text:
               12.11.2010

               LV

               Eiropas Savienības Oficiālais Vēstnesis

               L 294/1

         PADOMES LĒMUMS 2010/686/KĀDP
   (2010. gada 13. septembris)
   par to, lai parakstītu un noslēgtu Nolīgumu starp Eiropas Savienību un Afganistānas Islāma Republiku par Eiropas Savienības Policijas misijas Afganistānā (EUPOL AFGHANISTAN) statusu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 37. pantu un Līgumu par Eiropas Savienības darbību un jo īpaši tā 218. panta 5. punktu un 218. panta 6. punkta pirmo daļu,
   ņemot vērā Savienības Augstās pārstāves ārlietās un drošības politikas jautājumos (turpmāk “Augstā pārstāve”) priekšlikumu,
   tā kā:

               (1)

               Augstās pārstāves vadībā ir pabeigtas sarunas par Nolīgumu starp Eiropas Savienību un Afganistānas Islāma Republiku par Eiropas Savienības Policijas misijas Afganistānā (EUPOL AFGHANISTAN) statusu (turpmāk “nolīgums”).

               (2)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā ir apstiprināts Nolīgums starp Eiropas Savienību un Afganistānas Islāma Republiku par Eiropas Savienības Policijas misijas Afganistānā statusu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt nolīgumu, lai tas kļūtu saistošs Savienībai.
   3. pants
   Šis lēmums stājas spēkā tā pieņemšanas dienā.

      Luksemburgā, 2010. gada 13. septembrī

            Padomes vārdā –

            priekšsēdētājs

         S. VANACKERE

    ---documentbreak---

               12.11.2010

               LV

               Eiropas Savienības Oficiālais Vēstnesis

               L 294/2

         TULKOJUMS
   NOLĪGUMS
   starp Eiropas Savienību un Afganistānas Islāma Republiku par Eiropas Savienības Policijas misijas Afganistānā (EUPOL AFGHANISTAN) statusu
   EIROPAS SAVIENĪBA, turpmāk “ES”,
   no vienas puses, un
   AFGANISTĀNAS ISLĀMA REPUBLIKA, turpmāk “uzņēmējvalsts”,
   no otras puses,
   turpmāk abas kopā “Puses”,
   ŅEMOT VĒRĀ:
   Afganistānas Islāma Republikas (Afganistāna) ārlietu ministra Rangin Dadfar Spanta2007. gada 16. maija vēstuli, kurā ES tika aicināta sākt Policijas misiju Afganistānā,
   to, ka Padome 2007. gada 30. maijā pieņēma Vienoto rīcību 2007/369/KĀDP, ar ko izveido Eiropas Savienības Policijas misiju Afganistānā EUPOL AFGHANISTAN,
   to, ka minētās vienotās rīcības 9. apsvērumā norādīts, ka EUPOL AFGHANISTAN iekļaujas starptautiskās sabiedrības centienos atbalstīt Afganistānas valdību, uzņemoties atbildību par tiesiskuma stiprināšanu un jo īpaši uzlabojot tās civilās policijas un tiesībaizsardzības spējas,
   to, ka Padome 2010. gada 18. maijā pieņēma Lēmumu 2010/279/KĀDP par EUPOL AFGHANISTAN pagarināšanu,
   to, ka minētā lēmuma 3. panta 2. punktā noteikts, ka EUPOL AFGHANISTAN nav misija, kas pilda policijas uzdevumus, tā savus uzdevumus veic, inter alia, izmantojot pārraudzību, darbaudzināšanu, konsultācijas un apmācības,
   to, ka minētā lēmuma 8. panta 1. punktā noteikts, ka EUPOL AFGHANISTAN personāla statusu Afganistānā, attiecīgā gadījumā ietverot privilēģijas, imunitāti un papildu garantijas, kas vajadzīgas EUPOL AFGHANISTAN misijas īstenošanai un stabilai darbībai, nosaka nolīgumā, ko noslēdz saskaņā ar Līguma par Eiropas Savienību 37. pantu,
   to, ka šis nolīgums neietekmēs Pušu tiesības un pienākumus, ko tām uzliek starptautiski nolīgumi un citi instrumenti, ar kuriem ir izveidotas starptautiskas tiesas, tostarp Starptautiskās Krimināltiesas statūti,
   IR VIENOJUŠĀS PAR TURPMĀKO.
   1. pants
   Darbības joma un definīcijas
   1.   Šis nolīgums attiecas uz Eiropas Savienības Policijas misiju Afganistānas Islāma Republikā un tās personālu.
   2.   Šis nolīgums ir spēkā tikai uzņēmējvalsts teritorijā.
   3.   Šajā nolīgumā:

               a)

               “EUPOL AFGHANISTAN” ir ES Policijas misija Afganistānā, kas izveidota ar Eiropas Savienības Padomes Vienoto rīcību 2007/369/KĀDP (2007. gada 30. maijs), tostarp misijas komponenti, spēki, vienības, galvenā pārvalde un personāls, kas izvietots uzņēmējvalsts teritorijā un norīkots EUPOL AFGHANISTAN īstenošanai;

               b)

               “misijas vadītājs” ir EUPOL AFGHANISTAN misijas vadītājs, kuru ieceļ Eiropas Savienības Padome;

               c)

               “EUPOL AFGHANISTAN personāls” ir misijas vadītājs, ES dalībvalstu un ES iestāžu norīkotie darbinieki, kā arī to trešo valstu norīkotie darbinieki, kuras ES uzaicinājusi piedalīties EUPOL AFGHANISTAN, un starptautiskais personāls, ko EUPOL AFGHANISTAN pieņēmusi darbā uz līguma pamata, cits starptautisks personāls, kas EUPOL AFGHANISTAN piesaistīts pagaidām papildu speciālo zināšanu sniegšanai un kas iesaistīts misijas gatavošanā, nodrošināšanā un īstenošanā, un starptautisks personāls, kas misijā veic kādas norīkotājas valsts vai ES iestādes uzdevumu. Visam EUPOL AFGHANISTAN personālam, pat ja viņu pilsonības valsts viņiem izsniegusi parastās pases, tiks piešķirtas visas privilēģijas un imunitātes, kas izklāstītas šajā nolīgumā. EUPOL AFGHANISTAN personāls neietver komerciālus līgumslēdzējus vai vietējo personālu;

               d)

               “galvenā pārvalde” ir EUPOL AFGHANISTAN galvenā pārvalde Afganistānā, Kabulā;

               e)

               “norīkotāja valsts” ir jebkura ES dalībvalsts vai trešā valsts, kas norīkojusi personālu misijai EUPOL AFGHANISTAN;

               f)

               “objekti” ir visas ēkas, telpas, iekārtas un zeme, kas nepieciešamas, lai veiktu EUPOL AFGHANISTAN darbības, kā arī lai izmitinātu EUPOL AFGHANISTAN personālu atbilstīgi uzņēmējvalsts tiesību aktiem;

               g)

               “vietējais personāls” ir no uzņēmējvalsts valstspiederīgajiem vai tās pastāvīgajiem iedzīvotājiem veidots personāls;

               h)

               “oficiāla sarakste” ir visa sarakste, kas attiecas uz EUPOL AFGHANISTAN un tās funkcijām;

               i)

               “diplomātijas principi” ir atbilstīgie principi, kas ietverti 1961. gada 18. aprīļa Vīnes Konvencijā par diplomātiskajām attiecībām, ko savstarpēji ievēro abas Puses saskaņā ar šā nolīguma noteikumiem;

               j)

               “uzņēmējvalsts” ir Afganistānas Islāma Republika.

         2. pants
   Vispārīgi noteikumi
   1.   EUPOL AFGHANISTAN un EUPOL AFGHANISTAN personāls ievēro uzņēmējvalsts tiesību aktus un atturas no jebkuras rīcības vai darbības, kas nav saderīga ar EUPOL AFGHANISTAN mērķiem.
   2.   EUPOL AFGHANISTAN ir neatkarīga attiecībā uz savu funkciju izpildi saskaņā ar šo nolīgumu. Uzņēmējvalsts respektē EUPOL AFGHANISTAN vienoto un starptautisko specifiku.
   3.   Misijas vadītājs regulāri informē uzņēmējvalsts valdību par uzņēmējvalsts teritorijā pastāvīgi dislocētā EUPOL AFGHANISTAN personāla daudzumu.
   3. pants
   Identifikācija
   1.   EUPOL AFGHANISTAN personālam izsniedz EUPOL AFGHANISTAN identitātes kartes, pēc kurām viņus identificē, un tās viņiem vienmēr jānēsā līdzi. Attiecīgām iestādēm, kas uzņēmējvalstī nodarbojas ar drošības, nodokļu, imigrācijas un muitas jautājumiem, ir EUPOL AFGHANISTAN identitātes kartes paraugs.
   2.   EUPOL AFGHANISTAN ir tiesības novietot ES karogu pie tās galvenās pārvaldes un citur, vienu pašu vai kopā ar uzņēmējvalsts karogu ar uzņēmējvalsts piekrišanu atkarībā no drošības stāvokļa attiecīgajā vietā, kā to nolemj misijas vadītājs. Saskaņā ar misijas vadītāja lēmumu pie EUPOL AFGHANISTAN objektiem, uz transportlīdzekļiem un citiem pārvietošanās līdzekļiem un uz formastērpiem var būt EUPOL AFGHANISTAN iesaistīto kontingentu valstu karogi vai zīmotnes.
   4. pants
   Robežšķērsošana un pārvietošanās uzņēmējvalsts teritorijā
   1.   EUPOL AFGHANISTAN personāls, resursi, transportlīdzekļi un citi civili transportlīdzekļi uzņēmējvalsts robežu šķērso oficiālās robežšķērsošanas vietās un pa starptautiskiem gaisa koridoriem.
   2.   Uzņēmējvalsts veicina EUPOL AFGHANISTAN personāla un EUPOL AFGHANISTAN resursu, transportlīdzekļu un citu civilo transportlīdzekļu iekļuvi uzņēmējvalsts teritorijā un izkļuvi no tās. Uz EUPOL AFGHANISTAN personālu, kam ir EUPOL AFGHANISTAN identitātes karte vai pagaidu pierādījums par dalību EUPOL AFGHANISTAN, neattiecas noteikumi par pasēm, muitas kontroli un procedūrām, nedz arī noteikumi par vīzām un imigrācijas kontroli, un uzņēmējvalsts teritorijā viņi ir atbrīvoti no jebkādām imigrācijas pārbaudēm, izņemot pasu kontroli, iebraucot uzņēmējvalsts teritorijā un izbraucot no tās.
   3.   Uz EUPOL AFGHANISTAN personālu, kas iesniedzis vīzas pieteikumu, neattiecas uzņēmējvalsts noteikumi par ārvalstnieku reģistrāciju un uzraudzību, bet tas uzņēmējvalsts teritorijā negūst pastāvīgas uzturēšanās vai pastāvīgas dzīvesvietas tiesības. Šajā nolūkā Afganistānas Ārlietu ministrija veic darbības atbilstīgi tiesību aktiem.
   4.   Uz EUPOL AFGHANISTAN resursiem, transportlīdzekļiem un citiem civiliem transportlīdzekļiem, kas, atbalstot EUPOL AFGHANISTAN, iebrauc uzņēmējvalsts teritorijā, to šķērso vai izbrauc no tās, neattiecas prasība veikt pārbaudes un prasība uzrādīt inventāra sarakstus vai citus muitas dokumentus. EUPOL AFGHANISTAN attiecīgajām uzņēmējvalsts iestādēm sniedz šādu resursu, transportlīdzekļu un citu civilu transportlīdzekļu sarakstu.
   5.   Uz transportlīdzekļiem un citiem civiliem transportlīdzekļiem, ko izmanto EUPOL AFGHANISTAN atbalstam, vietējās licencēšanas un reģistrācijas prasības neattiecina. Turpina piemērot attiecīgus starptautiskos standartus un noteikumus. Pēc misijas vadītāja lūguma uzņēmējvalsts bez maksas izsniedz diplomātiskos reģistrācijas numurus visiem EUPOL AFGHANISTAN transportlīdzekļiem. Vajadzības gadījumā paredz papildu pasākumus, kā minēts 19. pantā.
   6.   EUPOL AFGHANISTAN personāls uzņēmējvalsts teritorijā var vadīt transportlīdzekļus, kuģus un prāmjus, un lidapatārus, un citus civilus transportlīdzekļus, ja konkrētajai personai attiecīgi ir derīga valsts vai starptautiska autovadītāja apliecība, kuģa kapteiņa apliecība vai pilota apliecība. Uzņēmējvalsts, neiekasējot nodokli vai maksu, atzīst par derīgām autovadītāja apliecības vai atļaujas, kas ir EUPOL AFGHANISTAN personālam.
   7.   EUPOL AFGHANISTAN personāls ar saviem transportlīdzekļiem un citiem civiliem transportlīdzekļiem, iekārtām un materiāliem var brīvi un neierobežoti pārvietoties visā uzņēmējvalsts teritorijā, tostarp tās teritoriālajā gaisa telpā, ņemot vērā drošības stāvokli, ko kopīgi izvērtē misijas vadītājs un attiecīgās uzņēmējvalsts iestādes. Vajadzības gadījumā var paredzēt papildu pasākumus, kā minēts šā nolīguma 19. pantā.
   8.   EUPOL AFGHANISTAN personāls un vietējais personāls, ceļojot dienesta pienākumu pildīšanas nolūkos, var izmantot valsts ceļus, tiltus, kuģus un prāmjus, un lidostas, nemaksājot nodevas, nodokļus, maksu vai cita veida maksājumus. Ceļojot ārpus uzņēmējvalsts teritorijas, jāievēro starptautiskie noteikumi. EUPOL AFGHANISTAN un tās personāls nav atbrīvots no pamatotiem maksājumiem par lūgtiem un saņemtiem pakalpojumiem saskaņā ar nosacījumiem, kas attiecas uz uzņēmējvalsts valstspiederīgajiem.
   5. pants
   Privilēģijas un imunitāte, ko uzņēmējvalsts nodrošina EUPOL AFGHANISTAN

   1.   EUPOL AFGHANISTAN objektiem ir imunitāte. Uzņēmējvalsts pārstāvji tajos neierodas bez misijas vadītāja piekrišanas.
   2.   Atbilstīgi diplomātijas principiem EUPOL AFGHANISTAN objektiem, mēbelēm un citiem priekšmetiem tajos, kā arī oficiālajiem transportlīdzekļiem ir imunitāte attiecībā uz kratīšanu, rekvizīciju, apķīlāšanu vai arestu.
   3.   EUPOL AFGHANISTAN, tās īpašumiem un resursiem neatkarīgi no to atrašanās vietas un valdītāja ir imunitāte attiecībā uz tiesvedību jebkādā formā.
   4.   Atbilstīgi diplomātijas principiem EUPOL AFGHANISTAN arhīviem un dokumentiem neatkarīgi no to atrašanās vietas vienmēr ir imunitāte. EUPOL AFGHANISTAN oficiāli informē uzņēmējvalsts iestādes par minēto arhīvu un dokumentu atrašanās vietu.
   5.   EUPOL AFGHANISTAN oficiālajai sarakstei ir imunitāte.
   6.   EUPOL AFGHANISTAN, kā arī tās piegādātāji un līgumslēdzēji ir atbrīvoti no visām valsts, reģionu un pašvaldību nodevām, nodokļiem un līdzīgiem maksājumiem attiecībā uz iepirktām un importētām precēm, sniegtiem pakalpojumiem un objektiem, ko EUPOL AFGHANISTAN vajadzībām izmanto EUPOL AFGHANISTAN. Atbilstīgi diplomātijas principiem EUPOL AFGHANISTAN nav atbrīvota no nodevām, nodokļiem vai maksājumiem, ko iekasē par sniegtiem pakalpojumiem.
   7.   Atbilstīgi diplomātijas principiem uzņēmējvalsts ļauj ievest visus likumīgi atļautos EUPOL AFGHANISTAN vajadzībām nepieciešamos priekšmetus un atbrīvo šos priekšmetus no visām muitas nodevām, nodokļiem un līdzīgiem maksājumiem, kas nav maksa par glabāšanu, transportu un citiem sniegtiem pakalpojumiem.
   6. pants
   Privilēģijas un imunitāte, ko uzņēmējvalsts nodrošina EUPOL AFGHANISTAN personālam
   1.   Atbilstīgi diplomātijas principiem EUPOL AFGHANISTAN personālam nepiemēro nekāda veida arestu vai aizturēšanu.
   2.   EUPOL AFGHANISTAN personāla dokumenti, sarakste un īpašums ir neaizskarams, izņemot gadījumus, ja piemēro izpildes pasākumus, ko atļauts veikt saskaņā ar šā panta 7. punktu.
   3.   Uzņēmējvalsts saskaņā ar tās spēkā esošajiem normatīvajiem aktiem bez maksas nodrošina EUPOL AFGHANISTAN personālam diplomāta personas apliecību.
   4.   EUPOL AFGHANISTAN personālam vienmēr ir imunitāte pret uzņēmējvalsts krimināltiesisko jurisdikciju. Nosūtītāja valsts vai attiecīga ES iestāde vajadzības gadījumā var atcelt EUPOL AFGHANISTAN personāla imunitāti pret krimināltiesisko jurisdikciju. Šādai atcelšanai vienmēr jābūt tūlītējai atcelšanai.
   5.   EUPOL AFGHANISTAN personālam ir imunitāte pret uzņēmējvalsts civiltiesisko un administratīvo jurisdikciju saistībā ar visu teikto vai rakstīto, kā arī ar visām darbībām, kas veiktas, viņiem pildot dienesta pienākumus. Ja kādā uzņēmējvalsts tiesā ierosina civillietu pret EUPOL AFGHANISTAN personāla locekli, par to tūlīt paziņo ES misijas komandierim un nosūtītājas valsts kompetentai iestādei vai ES iestādei. Pirms tiesvedības sākuma misijas vadītājs un nosūtītājas valsts kompetentā iestāde vai ES iestāde tiesai apliecina, vai attiecīgo darbību EUPOL AFGHANISTAN personāla loceklis ir veicis, pildot dienesta pienākumus. Ja darbība ir veikta, pildot dienesta pienākumus, tiesvedību nesāk un piemēro 16. panta noteikumus. Ja darbība nav veikta, pildot dienesta pienākumus, tiesvedība var turpināties. Misijas vadītāja un nosūtītājas valsts kompetentās iestādes vai ES iestādes apliecinājums ir saistošs uzņēmējvalsts tiesai, kas to nevar apstrīdēt. Ja tiesvedību sāk EUPOL AFGHANISTAN personāla loceklis, viņš zaudē imunitāti pret jurisdikciju attiecībā uz visām pretprasībām, kas ir tieši saistītas ar galveno prasību.
   6.   EUPOL AFGHANISTAN personālam nav pienākuma liecināt kā lieciniekam.
   7.   EUPOL AFGHANISTAN personālam nevar piemērot izpildes pasākumus, izņemot gadījumus, ja pret viņiem sāk tiesvedību civillietā, kas nav saistīta ar dienesta pienākumiem. EUPOL AFGHANISTAN personāla īpašumu, par ko misijas vadītājs apliecina, ka tas ir vajadzīgs dienesta pienākumu izpildei, nevar arestēt, izpildot tiesas spriedumu, lēmumu vai rīkojumu. Uz EUPOL AFGHANISTAN personālu civiltiesvedībā neattiecas nekādi personas brīvības ierobežojumi vai kādi citi ierobežošanas pasākumi.
   8.   EUPOL AFGHANISTAN personāla imunitāte pret uzņēmējvalsts jurisdikciju viņus neatbrīvo no attiecīgo nosūtītāju valstu jurisdikcijas.
   9.   Attiecībā uz pakalpojumiem, kas ir sniegti EUPOL AFGHANISTAN, atbilstīgi diplomātijas principiem EUPOL AFGHANISTAN personāls ir atbrīvots no sociālā nodrošinājuma noteikumiem, kas var būt spēkā uzņēmējvalstī.
   10.   EUPOL AFGHANISTAN personāls uzņēmējvalstī ir atbrīvots no jebkura veida nodokļiem, ko atvelk no algas un ienākumiem, ko personālam maksā EUPOL AFGHANISTAN vai nosūtītājas valstis, kā arī no ienākumiem, ko saņem ārpus uzņēmējvalsts. Uz vietējo personālu attiecas spēkā esošie tiesību akti.
   11.   Uzņēmējvalsts saskaņā ar tiesību aktiem, ko tā var pieņemt, ļauj ievest preces EUPOL AFGHANISTAN personāla personiskām vajadzībām un atbrīvo tās no visām muitas nodevām, nodokļiem un saistītiem maksājumiem, kas nav maksa par glabāšanu, transportu un līdzīgiem pakalpojumiem. Uzņēmējvalsts atļauj arī šādu preču eksportu. Attiecībā uz preču un pakalpojumu pirkšanu iekšējā tirgū EUPOL AFGHANISTAN personālu atbrīvo no PVN un nodokļiem atbilstīgi uzņēmējvalsts tiesību aktiem.
   12.   EUPOL AFGHANISTAN personāla locekļu personiskā bagāža ir atbrīvota no pārbaudēm, ja vien nav nopietnu iemeslu uzskatīt, ka tajā ir priekšmeti, kas nav domāti EUPOL AFGHANISTAN personāla locekļa personiskai lietošanai, vai priekšmeti, kuru imports vai eksports uzņēmējvalstī ir aizliegts ar likumu vai kurus kontrolē tās karantīnas noteikumi. Šādas personāla bagāžas pārbaudes veic vienīgi attiecīgo uzņēmējvalsts iestāžu pārstāvju un attiecīgā EUPOL AFGHANISTAN starptautiskā personāla locekļa vai viņu pārstāvoša EUPOL AFGHANISTAN pilnvarota pārstāvja klātbūtnē.
   7. pants
   Vietējais personāls
   Vietējam personālam ir tikai tādas privilēģijas un imunitāte atbilstīgi starptautiskām kategorijām, ko atzīst uzņēmējvalsts. Tomēr uzņēmējvalsts īsteno savu jurisdikciju pār šo personālu tā, lai lieki netraucētu EUPOL AFGHANISTAN darbības.
   8. pants
   Krimināltiesiskā jurisdikcija
   Nosūtītājas valsts kompetentās iestādes ir tiesīgas uzņēmējvalsts teritorijā īstenot visu krimināltiesisko jurisdikciju un disciplināras pilnvaras, kas tām ar nosūtītājas valsts tiesību aktiem uzticētas attiecībā uz visu EUPOL AFGHANISTAN personālu.
   9. pants
   Drošība
   1.   Uzņēmējvalsts, izmantojot savus resursus un ņemot vērā savas spējas, uzņemas pilnu atbildību par EUPOL AFGHANISTAN personāla drošību.
   2.   Šā panta 1. punkta vajadzībām uzņēmējvalsts veic visus nepieciešamos pasākumus, lai nodrošinātu EUPOL AFGHANISTAN un EUPOL AFGHANISTAN personāla aizsardzību un drošību. Jebkurus īpašus noteikumus, ko ierosina uzņēmējvalsts, pirms īstenošanas saskaņo ar misijas vadītāju. Uzņēmējvalsts atļauj un bez atlīdzības atbalsta pasākumus, kas saistīti ar EUPOL AFGHANISTAN personāla medicīnisko evakuāciju.
   Vajadzības gadījumā slēdz papildu nolīgumus, kā minēts 19. pantā.
   3.   Ja misijas vadītājs pieņem šādu lēmumu un ievērojot attiecīgos uzņēmējvalsts tiesību aktus par sprāgstvielām un mazkalibra ieročiem, EUPOL AFGHANISTAN personālam ir tiesības nēsāt personiskus ieročus un munīciju vienīgi pašaizsardzībai. Šajā nolūkā EUPOL AFGHANISTAN regulāri iesniedz attiecīgajām Afganistānas iestādēm personāla nēsāto šaujamieroču sarakstu.
   10. pants
   Formas tērps
   1.   EUPOL AFGHANISTAN personāls valkā valsts formas tērpu vai civilapģērbu ar īpašām EUPOL AFGHANISTAN atšķirības zīmēm.
   2.   Formas tērpa valkāšanu reglamentē misijas vadītāja izdoti noteikumi.
   11. pants
   Sadarbība un piekļuve informācijai
   1.   Uzņēmējvalsts EUPOL AFGHANISTAN un EUPOL AFGHANISTAN personālam nodrošina pilnu sadarbību un atbalstu.
   2.   Uz lūguma pamata un ja tas vajadzīgs, lai izpildītu EUPOL AFGHANISTAN misiju, uzņēmējvalsts nodrošina EUPOL AFGHANISTAN personālam efektīvu piekļuvi:

               —

               ēkām, objektiem un dienesta transportlīdzekļiem, kas ir uzņēmējvalsts pārziņā un ir būtiski EUPOL AFGHANISTAN pilnvaru pildīšanai,

               —

               ar valsts drošības iestāžu piekrišanu – dokumentiem, materiāliem un informācijai, kas ir uzņēmējvalsts pārziņā, ciktāl tas nepieciešams EUPOL AFGHANISTAN pilnvaru pildīšanai.

         Ja tas vajadzīgs šā punkta pirmā ievilkuma vajadzībām, slēdz papildu nolīgumus, kā minēts 19. pantā.
   3.   Misijas vadītājs un uzņēmējvalsts regulāri apspriežas un veic atbilstīgus pasākumus, lai nodrošinātu ciešu savstarpēju sadarbību visos attiecīgos līmeņos. Uzņēmējvalsts var iecelt sadarbības koordinatoru ar EUPOL AFGHANISTAN.
   12. pants
   Uzņēmējvalsts sniegts atbalsts un līgumu slēgšana
   1.   Uzņēmējvalsts, ja tai lūdz, palīdz EUPOL AFGHANISTAN atrast piemērotus objektus.
   2.   Ja tas ir vajadzīgs un iespējams, uzņēmējvalsts bez atlīdzības nodrošina EUPOL AFGHANISTAN objektus, kas pieder uzņēmējvalsts valdībai, ja šos objektus lūdz EUPOL AFGHANISTAN administratīvo un operatīvo darbību veikšanai. Privātām personām piederošus objektus EUPOL AFGHANISTAN var izmantot tikai ar objektu īpašnieka piekrišanu un pilnībā ievērojot attiecīgos nomas līgumus vai citus līgumus.
   3.   Savu līdzekļu un spēju robežās uzņēmējvalsts palīdz sagatavot, izvērst un īstenot EUPOL AFGHANISTAN un sniedz tai atbalstu, tostarp attiecībā uz EUPOL AFGHANISTAN ekspertu kopējām telpām un ierīcēm.
   4.   Uzņēmējvalsts palīdzību un atbalstu EUPOL AFGHANISTAN sniedz saskaņā ar vismaz tādiem pašiem noteikumiem kā palīdzību un atbalstu, ko tā sniedz saviem valstspiederīgajiem.
   5.   EUPOL AFGHANISTAN ir nepieciešamā tiesībspēja saskaņā ar uzņēmējvalsts tiesību aktiem un noteikumiem, lai pildītu tās uzdevumu, jo īpaši lai atvērtu bankas kontus un pirktu un pārdotu kustamu īpašumu un kā puse piedalītos tiesvedībā.
   6.   To, kādus tiesību aktus piemēro līgumiem, ko EUPOL AFGHANISTAN noslēgusi uzņēmējvalstī, nosaka ar attiecīgiem noteikumiem minētajos līgumos.
   7.   EUPOL AFGHANISTAN noslēgtos līgumos var paredzēt, ka domstarpībām, kas rodas, īstenojot līgumu, piemēro šā nolīguma 16. panta 3. un 4. punktā minēto domstarpību izšķiršanas procedūru.
   8.   Uzņēmējvalsts palīdz īstenot tos līgumus, kas misijas nolūkā ir noslēgti starp EUPOL AFGHANISTAN un komercuzņēmumiem.
   13. pants
   Objektu pārveide
   1.   EUPOL AFGHANISTAN ir tiesības būvēt, pārbūvēt vai citādi pārveidot tās valdījumā vai rīcībā esošus uzņēmējvalsts valdībai piederošus objektus, ja tas vajadzīgs misijas operatīvajām prasībām.
   2.   Uzņēmējvalsts nepieprasa no EUPOL AFGHANISTAN nekādu kompensāciju par minēto uzņēmējvalsts valdībai piederošo objektu būvi, pārbūvi vai pārveidošanu.
   14. pants
   Mirušie EUPOL AFGHANISTAN personāla locekļi
   1.   Misijas vadītājs ir tiesīgs uzņemties atbildību un veikt piemērotus pasākumus, lai repatriētu ikvienu mirušu EUPOL AFGHANISTAN personāla locekli, kā arī viņa personisko īpašumu.
   2.   Mirušiem EUPOL AFGHANISTAN personāla locekļiem neveic sekciju bez attiecīgās valsts piekrišanas un bez EUPOL AFGHANISTAN un/vai attiecīgās valsts pārstāvja klātbūtnes.
   3.   Uzņēmējvalsts un EUPOL AFGHANISTAN sadarbojas, cik pilnīgi vien iespējams, lai pēc iespējas drīz repatriētu mirušus EUPOL AFGHANISTAN locekļus.
   15. pants
   Saziņa
   1.   EUPOL AFGHANISTAN, sadarbojoties ar uzņēmējvalsts Telekomunikāciju un informācijas tehnoloģiju ministriju, var uzstādīt un izmantot radioraidītājus un uztvērējus, kā arī satelītu sistēmas. Tas sadarbojas ar uzņēmējvalsts kompetentajām iestādēm, lai izvairītos no konfliktiem, izmantojot attiecīgas frekvences. Uzņēmējvalsts bez atlīdzības piešķir pieeju radiofrekvenču diapazonam.
   2.   EUPOL AFGHANISTAN ir tiesības uz neierobežotu saziņu, izmantojot radio (arī satelītradio, pārvietojamu vai pārnēsājamu radio), tālruni, telegrāfu, faksimilu un citus līdzekļus, kā arī tiesības EUPOL AFGHANISTAN vajadzībām uzstādīt vajadzīgās iekārtas, lai uzturētu saziņu EUPOL AFGHANISTAN objektā un starp vairākiem objektiem, arī ievelkot kabeļus un telefona līnijas.
   3.   EUPOL AFGHANISTAN savos objektos var veikt vajadzīgos pasākumus, lai pārsūtītu pastu, kas adresēts EUPOL AFGHANISTAN personālam un/vai ko sūta EUPOL AFGHANISTAN personāls.
   16. pants
   Prasības nāves, ievainojuma, bojājuma vai zaudējuma gadījumā
   1.   EUPOL AFGHANISTAN un EUPOL AFGHANISTAN personāls nav atbildīgs par nekādiem civiliedzīvotāju vai valsts īpašuma bojājumiem vai zaudējumiem, kas ir saistīti ar operatīvām darbībām vai ko izraisījušas darbības, kuras ir saistītas ar civiliedzīvotāju nemieriem vai EUPOL AFGHANISTAN aizsargāšanu. Ja rodas ar šādu bojājumu vai zaudējumu saistīts konflikts, puses veic kopīgu izmeklēšanu, lai pienācīgi atrisinātu konfliktu.
   2.   Lai panāktu izlīgumu, prasības par civiliedzīvotāju vai valsts īpašuma bojājumiem vai zaudējumiem, kas nav minētas 1. punktā, kā arī prasības, ko ceļ personu nāves vai ievainojumu, kā arī EUPOL AFGHANISTAN īpašuma bojājumu vai zaudējumu gadījumā, ar uzņēmējvalsts kompetento iestāžu starpniecību pārsūta uz EUPOL AFGHANISTAN, ja tās ir uzņēmējvalsts juridisku vai fizisku personu celtas prasības, vai arī uzņēmējvalsts kompetentām iestādēm, ja tās ir EUPOL AFGHANISTAN celtas prasības.
   3.   Ja izlīgumu nevar panākt, prasību nosūta prasību komisijai, kas veidota no vienāda skaita EUPOL AFGHANISTAN un uzņēmējvalsts pārstāvjiem. Prasības nokārto, savā starpā vienojoties.
   4.   Ja izlīgumu nevar panākt prasību komisijā, domstarpības, kas nepārsniedz EUR 40 000, uzņēmējvalsts un ES pārstāvji atrisina diplomātiskā ceļā. Prasības, kas ir lielākas par minēto summu, nodot izskatīšanai šķīrējtiesā, kuras lēmumi ir saistoši.
   5.   Šā panta 4. punktā minētajā šķīrējtiesā ir trīs šķīrējtiesneši, vienu šķīrējtiesnesi ieceļ uzņēmējvalsts, vienu šķīrējtiesnesi ieceļ EUPOL AFGHANISTAN, un trešo kopīgi ieceļ uzņēmējvalsts un EUPOL AFGHANISTAN. Ja viena puse divos mēnešos neieceļ šķīrējtiesnesi vai uzņēmējvalsts un EUPOL AFGHANISTAN nevar vienoties par trešā šķīrējtiesneša iecelšanu, attiecīgo šķīrējtiesnesi ieceļ ANO misijas Afganistānā vadītājs.
   6.   EUPOL AFGHANISTAN un uzņēmējvalsts pārvaldes iestādes noslēdz administratīvu nolīgumu, lai noteiktu prasību komisijas un šķīrējtiesas kompetences, šajās struktūrās piemērojamo procedūru un nosacījumus prasību celšanai.
   17. pants
   Koordinācija un domstarpības
   1.   Visas problēmas, kas rodas saistībā ar šā nolīguma piemērošanu, kopīgi izskata EUPOL AFGHANISTAN pārstāvji un uzņēmējvalsts kompetentās iestādes.
   2.   Ja iepriekš nav panākts izlīgums, domstarpības attiecībā uz šā nolīguma interpretāciju vai piemērošanu uzņēmējvalsts un ES pārstāvji izšķir tikai diplomātiskā ceļā.
   18. pants
   Citi noteikumi
   1.   Saskaņā ar attiecīgajiem tiesību aktiem uzņēmējvalsts valdība ir atbildīga par to, lai tiktu īstenotas šajā nolīgumā paredzētās EUPOL AFGHANISTAN un EUPOL AFGHANISTAN personāla privilēģijas, imunitāte un tiesības un lai attiecīgas uzņēmējvalsts vietējo pašvaldību iestādes tās ievērotu.
   2.   Nekas šajā nolīgumā nav paredzēts vai uzskatāms par tādu, kas liek atkāpties no jebkādām tiesībām, ko saskaņā ar citiem nolīgumiem var attiecināt uz ES dalībvalsti vai jebkuru citu valsti, kas saskaņā ar citiem nolīgumiem dod ieguldījumu EUPOL AFGHANISTAN.
   19. pants
   Īstenošanas noteikumi
   Lai īstenotu šo nolīgumu, misijas vadītājs un uzņēmējvalsts administratīvās iestādes var slēgt īpašus nolīgumus par operatīviem, administratīviem un tehniskiem jautājumiem.
   20. pants
   Stāšanās spēkā un izbeigšana
   1.   Šis nolīgums saskaņā ar uzņēmējvalsts spēkā esošajiem tiesību aktiem un procedūrām stājas spēkā tā parakstīšanas dienā. Nolīgums paliek spēkā 3 (trīs) gadus pēc tā parakstīšanas dienas, ja vien tas netiek izbeigts agrāk, kad pēdējais EUPOL AFGHANISTAN personāla loceklis atstāj uzņēmējvalsti, par ko EUPOL AFGHANISTAN paziņo.
   2.   Ja nolīgums nav izbeigts agrāk, kad pēdējais EUPOL AFGHANISTAN personāla loceklis atstāj uzņēmējvalsti, par ko EUPOL AFGHANISTAN paziņo, tad pēc 3 gadiem pēc tā parakstīšanas dienas nolīgums tiek automātiski pagarināts vēl uz 3 (trīs) gadiem, ja viena no pusēm to neizbeidz, par to rakstiski paziņojot 6 (sešus) mēnešus iepriekš.
   3.   Neņemot vērā 1. punktu, noteikumus, kas ietverti 4. panta 8. punktā, 5. panta 1. līdz 3., 6. un 7. punktā, 6. panta 1., 3., 4., 6. un 8. līdz 10. punktā, 13. pantā un 16. pantā, uzskata par spēkā esošiem no dienas, kad izvietots pirmais EUPOL AFGHANISTAN personāla loceklis, ja šī diena bijusi pirms šā nolīguma spēkā stāšanās dienas.
   4.   Šo nolīgumu Puses var grozīt, rakstiski vienojoties.
   5.   Šā nolīguma izbeigšanās neietekmē tiesības vai pienākumus, kas rodas, īstenojot šo nolīgumu pirms tā izbeigšanās.

      Kabulā, 2010. gada 14. oktobrī divos eksemplāros angļu un dari valodā. Angļu un dari valodu tekstu atšķirīgas interpretācijas gadījumā noteicošais ir teksts angļu valodā.

            Eiropas Savienības vārdā

         Vygaudas UŠACKAS

            Afganistānas Islāma Republikas vārdā

         Eklil Ahmad HAKIMI


title: Eiropas Centrālās bankas Lēmums (ES) 2017/1198 (2017. gada 27. jūnijs) par to, kā nacionālās kompetentās iestādes Eiropas Centrālajai bankai sniedz kredītiestāžu finansējuma plānus (ECB/2017/21)

text:
               5.7.2017

               LV

               Eiropas Savienības Oficiālais Vēstnesis

               L 172/32

         EIROPAS CENTRĀLĀS BANKAS LĒMUMS (ES) 2017/1198
   (2017. gada 27. jūnijs)
   par to, kā nacionālās kompetentās iestādes Eiropas Centrālajai bankai sniedz kredītiestāžu finansējuma plānus (ECB/2017/21)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 1024/2013 (2013. gada 15. oktobris), ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 6. panta 2. punktu,
   ņemot vērā Eiropas Centrālās bankas Regulu (ES) Nr. 468/2014 (2014. gada 16. aprīlis), ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM pamatregula) (ECB/2014/17) (2), un jo īpaši tās 21. pantu,
   ņemot vērā Uzraudzības valdes priekšlikumu,
   tā kā:

               (1)

               Eiropas Banku iestāde (EBI) 2014. gada 19. jūnijā pieņēma Pamatnostādnes par saskaņotām definīcijām un veidnēm kredītiestāžu finansēšanas plāniem saskaņā ar ESRB/2012/2 A4 ieteikumu (3) (turpmāk – “EBI pamatnostādnes”). EBI pamatnostādņu mērķis ir izstrādāt konsekventu, lietderīgu un efektīvu uzraudzības praksi, saskaņojot veidnes un definīcijas, lai sekmētu kredītiestāžu finansējuma plānu sniegšanu.

               (2)

               EBI pamatnostādnes adresētas kompetentajām iestādēm, kas definētas Eiropas Parlamenta un Padomes Regulas (ES) Nr. 1093/2010 (4) 4. panta 2. punktā, un iestādēm, kas sniedz finansējuma plānus savām kompetentajām iestādēm saskaņā ar Eiropas Sistēmisko risku kolēģijas Ieteikuma ESRK/2012/2 (5) nacionālo īstenošanas regulējumu.

               (3)

               Nolūkā veikt uzdevumus, kas tai uzticēti ar Regulas (ES) Nr. 1024/2013 4. panta 1. un 2. punktu un 5. panta 2. punktu, Eiropas Centrālā banka (ECB) attiecīgos gadījumos tiek uzskatīta par kompetento iestādi vai norīkoto iestādi iesaistītajās dalībvalstīs, kā to nosaka Savienības tiesību akti. Tādēļ ECB ir EBI pamatnostādņu adresāts attiecībā uz kredītiestādēm, kas klasificētas kā nozīmīgas saskaņā ar Regulu (ES) Nr. 1024/2013.

               (4)

               Lai pildītu EBI pamatnostādnes, ECB būtu jānodrošina, ka nozīmīgas kredītiestādes savus finansējuma plānus sniedz, ievērojot saskaņotās veidnes un definīcijas, kas norādītas EBI pamatnostādnēm pievienotajā finansējuma plāna veidnē.

               (5)

               Saskaņā ar Regulas (ES) Nr. 1024/2013 6. panta 2. punktu un Regulas (ES) Nr. 468/2014 (ECB/2014/17) 21. pantu, neierobežojot ECB tiesības saņemt pārskatos sniegto informāciju tieši no kredītiestādēm, vai pēc vajadzības tieši piekļūt informācijai, nacionālās kompetentās iestādes sniegs ECB visu informāciju, kas vajadzīga nolūkā veikt uzdevumus, kuri ECB uzticēti ar Regulu (ES) Nr. 1024/2013.

               (6)

               Ņemot vērā, ka finansējuma plānu informācija ir vajadzīga gan mikropudenciāliem, gan makroprudenciāliem nolūkiem, ECB nolēmusi prasīt nacionālajām kompetentajām iestādēm sniegt tai kredītiestāžu finansējuma plānus.

               (7)

               Jāprecizē veids, kādā nacionālās kompetentās iestādes finansējuma plānus sniedz ECB. Jo īpaši jāprecizē informācijas iesniegšanas formāts, biežums un laiks, kā arī kvalitātes pārbaudes, kuras nacionālās kompetentās iestādes veic pirms informācijas sniegšanas ECB,

         IR PIEŅĒMUSI ŠO LĒMUMU.
   1. pants
   Piemērošanas joma
   Ar šo lēmumu nacionālajām kompetentajām tiek prasīts sniegt ECB noteiktu nozīmīgu un mazāk nozīmīgu kredītiestāžu finansējuma plānus un tiek noteiktas procedūras, kas attiecas uz šādu plānu iesniegšanu ECB.
   2. pants
   Definīcijas
   Šajā lēmumā piemēro Regulā (ES) Nr. 468/2014 (ECB/2014/17) iekļautās definīcijas, papildus lietojot arī šādas definīcijas:

               1)

               “nozīmīga kredītiestāde” ir kredītiestāde, kurai ir nozīmīgas uzraudzītās iestādes statuss saskaņā ar Regulu (ES) Nr. 468/2014 (ECB/2014/17); un

               2)

               “mazāk nozīmīga kredītiestāde” ir kredītiestāde, kurai nav nozīmīgas uzraudzītās iestādes statusa saskaņā ar Regulu (ES) Nr. 468/2014 (ECB/2014/17).

         3. pants
   Finansējuma plānu sniegšanas prasības
   1.   Nacionālās kompetentās iestādes ECB sniedz EBI pamatnostādnēm atbilstošus šādu kredītiestāžu, kas dibinātas to attiecīgajās iesaistītajās dalībvalstīs, finansējuma plānus:

               a)

               nozīmīgu kredītiestāžu augstākajā konsolidācijas līmenī iesaistītajās dalībvalstīs konsolidētus plānus;

               b)

               nozīmīgu kredītiestāžu, kuras neietilpst uzraudzītā grupā, individuālus plānus;

               c)

               mazāk nozīmīgu kredītiestāžu, attiecībā uz kurām attiecīgajai nacionālajai kompetentajai iestādei ir pienākums attiecīgos finansējuma plānus sniegt EBI saskaņā ar Eiropas Banku iestādes Lēmumu EBI/DC/2015/130 (6), konsolidētus plānus vai individuālus plānus, ja šīs iestādes neietilpst uzraudzītā grupā.

         2.   Nacionālās kompetentās iestādes, kuras vāc tādu nozīmīgu kredītiestāžu finansējuma plānus, kas nav minētas 1. punkta a) un b) apakšpunktā, sniedz šos plānus ECB, ja tie atbilst EBI pamatnostādnēm.
   3.   Finansējuma plānus iesniedz ECB, ievērojot saskaņotās veidnes un definīcijas, kas minētas EBI pamatnostādnēm pievienotajā finansējuma plāna veidnē. Finansējuma plāniem ir iepriekšējā gada 31. decembra atsauces datums.
   4. pants
   Nosūtīšanas datumi
   1.   Nacionālās kompetentās iestādes 3. panta 1. punkta a) un b) apakšpunktā minēto nozīmīgu kredītiestāžu finansējuma plānus nosūta ECB līdz desmitajai darbadienai pēc tām nosūtīšanas dienām, kas minētas EBA pamatnostādņu 8. punktā.
   2.   Nacionālās kompetentās iestādes 3. panta 1. punkta c) apakšpunktā un 3. panta 2. punktā minēto kredītiestāžu finansējuma plānus nosūta ECB līdz 12.00 pēc Viduseiropas laika dienās, līdz kurām nacionālajām kompetentajām iestādēm finansējuma plāni jāiesniedz EBA saskaņā ar EBA pamatnostādņu 8. punktu.
   5. pants
   Datu kvalitātes pārbaudes
   1.   Nacionālās kompetentās iestādes kontrolē un nodrošina to datu kvalitāti un uzticamību, kuri tiek sniegti ECB. Nacionālās kompetentās iestādes piemēro EBI izstrādātos un atjauninātos pārbaudes noteikumus, un nacionālās kompetentās iestādes veic datu kvalitātes papildu pārbaudes, kuras sadarbībā ar nacionālajām kompetentajām iestādēm nosaka ECB.
   2.   Papildus pārbaužu noteikumu ievērošanai un kvalitātes pārbaužu veikšanai, datus sniedz, ievērojot šādus papildu precizitātes obligātos standartus:

               a)

               nacionālās kompetentās iestādes attiecīgos gadījumos sniedz informāciju par turpmāko notikumu attīstību, uz kuru norāda iesniegtie dati; un

               b)

               informācijai jābūt pilnīgai: esošie trūkumi tiek atrunāti, sniedzot paskaidrojumus ECB, attiecīgos apstākļos bez liekas kavēšanās aizpildīti.

         6. pants
   Informācijas kvalitāte
   1.   Nacionālās kompetentās iestādes bez liekas kavēšanās sniedz ECB attiecīgus paskaidrojumus gadījumos, kuros kādas taksonomijas tabulas datu kvalitāte nevar tikt garantēta.
   2.   Turklāt nacionālās kompetentās iestādes informē ECB par jebkuru ievērojamu iesniegto korekciju iemesliem.
   7. pants
   Nosūtīšanas formāts
   1.   Nacionālās kompetentās iestādes šajā lēmumā norādītos datus sniedz, izmantojot piemējamo eXtensible Business Reporting Language taksonomiju, lai nodrošinātu vienveidīgu tehnisko formātu datu sniegšanai saskaņā ar EBI pamatnostādnēm.
   2.   Uzraudzīto iestāžu identitāti attiecīgajā datu sūtījumā norāda, izmantojot Legal Entity Identifier (Juridiskās personas identifikatoru).
   8. pants
   Pirmie atsauces datumi
   Pirmais atsauces datums plānu sniegšanai saskaņā ar 3. pantu ir 2017. gada 31. decembris.
   9. pants
   Stāšanās spēkā
   Šis lēmums stājas spēkā dienā, kurā to paziņo adresātiem.
   10. pants
   Adresāti
   Šis lēmums ir adresēts iesaistīto dalībvalstu nacionālajām kompetentajām iestādēm.

      Frankfurtē pie Mainas, 2017. gada 27. jūnijā

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  OV L 141, 14.5.2014., 1. lpp..

      (3)  EBA/GL/2014/04.

      (4)  Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

      (5)  Eiropas Sistēmisko risku kolēģijas Ieteikums ESRK/2012/2 (2012. gada 20. decembris) par kredītiestāžu finansējumu (OV C 119, 25.4.2013., 1. lpp.).

      (6)  Decision EBA/DC/2015/130 of 23 September 2015 of the European Banking Authority on reporting by competent authorities to the EBA.


title: Padomes Lēmums ( 2006. gada 18. septembrī ), ar ko ieceļ Euratom Apgādes aģentūras Padomdevējas komitejas locekli

text:
               6.10.2006

               LV

               Eiropas Savienības Oficiālais Vēstnesis

               C 241/4

      PADOMES LĒMUMS

   (2006. gada 18. septembrī),
   ar ko ieceļ Euratom Apgādes aģentūras Padomdevējas komitejas locekli
   (2006/C 241/04)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 54. panta otro un trešo daļu,
   ņemot vērā X pantu (1)
      Euratom Apgādes aģentūras Statūtos, kuros pēdējie grozījumi izdarīti ar 1995. gada 1. janvāra Lēmumu 95/1/EK, Euratom, EOTK (2),
   ņemot vērā Padomes 2005. gada 12. jūlija Lēmumu, ar ko ieceļ Euratom Apgādes aģentūras Padomdevējas komitejas locekļus (3),
   ņemot vērā Komisijas atzinumu,
   tā kā:

               (1)

               Pēc Simon MILLS kunga atkāpšanās, par ko Padomei paziņots 2006. gada 26. janvārī, minētajā komitejā ir atbrīvojusies viena locekļa vieta.

               (2)

               Šī brīvā vieta ir jāaizpilda.

               (3)

               Apvienotās Karalistes valdība ir izvirzījusi kandidātu 2006. gada 26. janvārī,

         IR PIEŅĒMUSI ŠO LĒMUMU.
   Vienīgais pants
   Ar šo Megan PRESTON kundze ir iecelta par Euratom Apgādes aģentūras Padomdevējas komitejas locekli uz atlikušo komitejas pilnvaru laiku līdz 2007. gada 28. martam.

      Briselē, 2006. gada 18. septembrī

            Padomes vārdā —

            priekšsēdētājs

         J. KORKEAOJA

      (1)  OV 27, 6.12.1958., 534/58. lpp.

      (2)  OV L 1, 1.1.1995., 1. lpp.

      (3)  OV C 178, 20.7.2005., 1. lpp.


title: Izpildes Komitejas lēmums (1999. gada 28. aprīlis) par Šengenas acquis attiecībā uz telekomunikācijām (SCH/Com–ex (99) 6)

text:
Svarīgs juridisks paziņojums

|

41999D0006

Oficiālais Vēstnesis L 239 , 22/09/2000 Lpp. 0409 - 0410

		Izpildes Komitejas lēmums(1999. gada 28. aprīlis)par Šengenas acquis attiecībā uz telekomunikācijām(SCH/Com–ex (99) 6)IZPILDU KOMITEJA,ņemot vērā Šengenas Nolīguma īstenošanas konvencijas 132. pantu,ņemot vērā iepriekšminētās konvencijas 44. pantu,IR PIEŅĒMUSI ŠO LĒMUMU.Ar šo tiek apstiprinātas taktikas un operatīvās prasības, kas Šengenas valstu policijas un muitas dienestos jāievēro attiecībā uz nākotnē izmantojamo pārrobežu ciparu radio sistēmu un kas definētas saskaņā ar 44. pantā minēto pilnvaru, kā arī tiek apstiprināti vienotu šifrēšanas algoritmu ražošanas un pārvaldīšanas noteikumi un citi nolīgumi, kurus noslēdz Telekomunikāciju apakšgrupas uzdevumā, kā izklāstīts šādos deviņos dokumentos:1. 1992. gada 12. jūnija SCH/I–telecom (92)21 Rev. 2 [1]"Policijas un muitas dienestu radiosakaru iekārtu nepieciešamības noteikšana"2. 1995. gada 8. jūnija SCH/I–telecom (95)18"Drošības organizācijām paredzētās ciparu radiosakaru sistēmas (taktiskās un operatīvās prasības)"3. 1997. gada 14. novembra SCH/I–telecom (96)44 Rev. 5"Prasības attiecībā uz termināļiem un to lietotāju saskarnēm turpmāk Šengenas valstīs izmantojamajās ciparu radio maģistrālajās sistēmās"4. 1995. gada 6. decembra SCH/I–telecom (95)33 Rev. 2"Eiropas Telekomunikāciju Standartu institūtam adresēts pieprasījums par Eiropas normu pētījumu, kas atbilst Šengenas funkcionālajām prasībām"5. 1995. gada 21. novembra SCH/I–telecom (95)35"Šengenas telekomunikāciju prasības un TETRA standarts"6. 1996. gada 8. jūlija SCH/I–telecom–crypto (95)37 Rev. 4"Drošības organizācijām paredzētais ciparu radiosakaru tīkls (drošības prasības)"7. 1998. gada 24. februāra SCH/I–telecom–crypto (97)7 Rev. 5"Nolīgums par Šengenas algoritmu lietošanu un glabāšanu"8. 1998. gada 24. februāra SCH/I–telecom–crypto (97)10 Rev. 2"Šengenas īpašo algoritmu ražošanas kritēriji"9. 1998. gada 26. maija SCH/I (98)17 Rev. 4"Grozījums Telekomunikāciju apakšgrupas pilnvarā dažādu ciparu radiosakaru sistēmu savietojamības aspektu pārbaudei."Luksemburgā, 1999. gada 28. aprīlīPriekšsēdētājsC. H. Schapper[1] Ierobežotas aprites dokuments.--------------------------------------------------


title: 2013/619/ES: Eiropas Parlamenta Lēmums ( 2013. gada 17. aprīlis ) par ENIAC kopuzņēmuma kontu slēgšanu attiecībā uz 2011. finanšu gadu

text:
               16.11.2013

               LV

               Eiropas Savienības Oficiālais Vēstnesis

               L 308/350

         EIROPAS PARLAMENTA LĒMUMS
   (2013. gada 17. aprīlis)
   par ENIAC kopuzņēmuma kontu slēgšanu attiecībā uz 2011. finanšu gadu
   (2013/619/ES)
   EIROPAS PARLAMENTS,

               —

               ņemot vērā ENIAC kopuzņēmuma 2011. finanšu gada galīgos pārskatus,

               —

               ņemot vērā Revīzijas palātas ziņojumu par ENIAC kopuzņēmuma 2011. finanšu gada pārskatiem ar Kopuzņēmuma atbildēm (1),

               —

               ņemot vērā Padomes 2013. gada 12. februāra ieteikumu (05755/2013 – C7-0040/2013),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 20. decembra Regulu (EK) Nr. 72/2008, ar ko izveido ENIAC kopuzņēmumu (4), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 94. pantu,

               —

               ņemot vērā Reglamenta 77. pantu un VI pielikumu

               —

               ņemot vērā Budžeta kontroles komitejas ziņojumu (A7-0105/2013),

               1.

               apstiprina ENIAC kopuzņēmuma kontu slēgšanu attiecībā uz 2011. finanšu gadu;

               2.

               uzdod priekšsēdētājam šo lēmumu nosūtīt ENIAC kopuzņēmuma izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 6, 10.1.2013., 18. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 30, 4.2.2008., 21. lpp.

      (5)  OV L 357, 31.12.2002., 72. lpp.